《再用恢大山韵三首 其三》
元代·方回

往古岂可泥，群饮惩商顽。我有漉酒巾，糟粕常斓斑。

其在易之需，云天未渠攀。宴乐以俟时，鸡鸣当开关。

醉乡幸有路，可往不用还。何能顾金钱，悠然颓玉山。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。